
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 12 (1) 

Περιγραφή, τύπος, ιεραρχική τάξη, διαδικασία προτάσεως και απονο¬ 
μής νέων κατηγοριών διαμνημονεύσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το άρθρο 16 παρ. 4 του Ν. 1911/1990 «Εισαγωγή γυναικών 
στις ανώτατες στρατιωτικές σχολές, ρύθμιση στρατολογικών θεμάτων 
και άλλες διατάξεις» (ΦΕΚ Α' 166). 

_ β)ΤοΠ.Δ. 192/1991 «Περιγραφή, τύπος, ιεραρχική τάξη, διαδικα¬ 
σία προτάσεως και απονομής κατηγοριών διαμνημονεύσεων» (ΦΕΚ Α' 
75). 

γ) Την υπ αριθμόν 743/1991 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Αμύνης, αποφασί¬ 
ζουμε: 


Άρθρο 1 

Καθιερώνονται οι εξής νέες διαμνημονεύσεις: 

α) Πολυετούς Υπηρεσίας Αξιωματικών Σωμάτων και Κοινών 
Σωμάτων 

Η διαμνημόνευση αυτή διακρίνεται σε τρεις τάξεις (Α’, Β' και Γ') και 
απονέμεται σε ανώτερους και ανώτατους Αξιωματικούς Σωμάτων του 
Στρατού -ηράς, του Πολεμικού Ναυτικού και της Πολεμικής Αεροπο¬ 
ρίας για τους οποίους δεν απαιτείται η συμπλήρ'ωόη χρόνου διοικήσεως 
ή ειδικής υπηρεσίας για προαγωγή στον επόμενο βαθμό καθώς και σε 
Αξιωματικούς μτων Κοινών Σωμάτων. 

Ειδικότερα: 

Η Α’ Τάξη απονέμεται σε ανώτατους Αξιωματικούς Σωμάτων και 
Κοινών Σωμάτων, μετά τη συμπλήρωση εξάμηνης τουλάχιστον υπηρε¬ 
σίας στο βαθμό του Ταξιάρχου και των αντιστοίχων των άλλων Κλά¬ 
δων των Ενόπλων Δυνάμεων ή του Αναθεωρητού Γ’ Τάξεως για το Δι¬ 
καστικό Σώμα. Ιδιαίτερα ο Αναθεωρητής Α’ Τάξεως και οι πρώτοι τη 
τάξει Ανώτατοι Αξιωματικοί κάθε Σώματος θα φέρουν ειδική διάκριση 
προσαρτημένη στη διεμβολή του χιτωνίου, όπως αναλυτικά περιγράφε- 
ται στο Άρθρο 3 του παρόντος. 

Η Β Τάξη απονέμεται σε ανώτερους αξιωματικούς Σωμάτων και 
κοινών Σωμάτων με τη συμπλήρωση δεκαοκταετούς υπηρεσίας των ως 
Αξιωματικών, λογιζομένης από την ημερομηνία ονομασίας τους σε Ξι- 
ωματικούς. 

Η Γ’ Τάξη απονέμεται σε ανώτερους αξιωματικούς Σωμάτων και 
κοινών Σωμάτων με τη συμπλήρωση δεκατριετούς υπηρεσίας των ως 
Αξιωματικών, λογιζομένης από την ημερομηνία ονομασίας τους σε Αξι¬ 
ωματικούς. 

β) Υπηρεσία σε Επιτελείο 

Η διαμνημόνευση αυτή διακρίνεται σε δύο τάξεις (Α’ και Β’) και απο- 
νέμεται της μεν.Β Τάξεως σε ανώτερους αξιωματικούς, μη αποφοίτους 
των αντίστοιχων Σχολών (Ανωτέρων) Επιτελών των Γενικών Επιτε¬ 
λείων, οι οποίοι συμπλήρωσαν τέσσερα τουλάχιστον χρόνια υπηρεσίας 
σε επιτελεία Συγκροτημάτων, Σχηματισμών και Γενικών Επιτελείων, 
της δε Α’ Τάξεως σε ανώτατους Αξιωματικούς μη αποφοίτους των αντί¬ 
στοιχων Σχολών Επιτελών και της Σχολής Εθνικής Αμύνης, οι οποίοι 
συμπλήρωσαν ένα τουλάχιστον χρόνο σε επιτελικές θέσεις. 

Σε περίπτωση κατά την οποία αξιωματικός, ο οποίος έχει τιμηθεί με 
αυτή τη διαμνημόνευση αποφοιτήσει από Σχολή (Ανωτέρων) Επιτελών 
και τιμηθεί επιπλέον και με τη διαμνημόνευση Υπηρεσιών Αξιωματικού 
Επιτελούς, τότε η διαμνημόνευση Υπηρεσίας σε’ Επιτελείο δεν φέρεται 
πλέον, αφού φέρεται αντίστοιχα η διαμνημόνευση Υπηρεσιών Αξιωματι¬ 
κού Επιτελούς. 

Άρθρο 2 

Η ιεραρχική τάξη των νέων διαμνημονεύσεων σε σχέση με τις ήδη 
καθιερωθείσες είναι η ακόλουθη: 

“) Αρχηγίας Γενικού Επιτελείου Εθνικής Άμυνας 

β) Αρχηγίας Γενικών Επιτελείων (ΓΕΣ - ΓΕΝ - ΓΕΑ) 

γ) Αξίας και Τιμής 

δ) Ηγεσίας Σχηματισμού - Μεγάλης Μονάδος 

ΕΦΗΜΕΡΙΣ ΤΗΣ ΚΥι^ΕΡΝΗΣΕΩΣ (ΤΕΥΧΟΣ ΠΡΩΤΟ) 


ε) Ευδόκιμου Διοικήσεως 

στ) Πολυετούς Υπηρεσίας Αξιωματικών Σωμάτων - Κοινών Σωμά¬ 
των 

η) Υπηρεσιών Αξιωματικού Επιτελούς 

ζ) Υπηρεσίας σε Επιτελείο. 

Άρθρο 3 

1. Το μετάλλιο της διαμνημονεύσεως Πολυετούς Υπηρεσίας Αξιω¬ 
ματικών Σωμάτων και Κοινών Σωμάτων είναι το ίδιο μ αυτό της δια- 
μνημονεύσεως Ευδόκιμου Διοικήσεως, όπως αυτό περιγράφεται στο 
Άρθρο 3, παρ. 4 του Π.Δ. 192/1991. Το Ά Τάξεως είναι επίχρυσο, το 
Β' Τάξεως επάργυρο και το Γ' Τάξεως χάλκινο. Η ταινία του μεταλλίου 
είναι μεταξωτή — κυματοειδής, πλάτους 35 χιλιοστών χρώματος κυα¬ 
νού και εκατέρωθεν στα άκρα φέρει ερυθρές λωρίδες πλάτους 5 χιλιο¬ 
στών ενώ στο μέσον μία λευκή ίδιου πλάτους. Η τάξη της διαμνημονεύ- 
σεως υποδηλώνεται με την προσάρτηση στη διεμβολή του χιτωνίου χρυ¬ 
σού, αργυρού ή χάλκινου πεντάκτινου αστερίσκου. Ιδιαίτερα για τους 
πρώτους τη τάξει Ανώτατους Αξιωματικούς των Σωμάτων, προσαρτά- 
ται για το Στρατό Ξηράς χρυσή φλογοφόρος ροιά, για το Πολεμικό Ναυ¬ 
τικό χρυσή άγκυρα και για την Πολεμική Αεροπορίας χρυσός αετός, 
ενώ για τους πρώτους τη τάξει Ανώτατους Αξιωματικούς των Κοινών 
Σωμάτων χρυσός κλάδος δάφνης. 

2. Για τη διαμνημόνευση Υπηρεσίας σε Επιτελείο δα φέρεται μόνο 
αντίστοιχη διεμβολή στο χιτώνιο χωρίς να προβλέπεται μετάλλιο. Η 
ταινία της διαμνημονεύσεως είναι μεταξωτή - κυματοειδής πλάτους 35 
χιλιοστών. Διαιρείται σε πέντε ισομερείς λωρίδες εκ των οποίων οι δύο 
ακραίες είναι χρώματος κυανού, η μεσαία ερυθρού και οι δύο εκατέρω¬ 
θεν λευκές. Η τάξη της διαμνημονεύσεως υποδηλώνεται με την προσάρ¬ 
τηση στην ταινία χρυσού ή αργυρού δάφνινου κλάδου. 

Άρθρο 4 

1. Τα διπλώματα των διαμνημονεύσεων Πολυετούς Υπηρεσίας Αξι¬ 
ωματικών Σωμάτων και κοινών Σωμάτων και Υπηρεσίας σε Επιτελείο 
είναι του ίδιου τύπου με τα διπλώματα των διαμνημονεύσεως Ευδόκι¬ 
μου Διοικήσεως και Υπηρεσιών Αξιωματικού Επιτελούς με τις εξής δια¬ 
φορές: 

2. Το δίπλωμα της διαμνημονεύσεως Πολυετούς Υπηρεσίας Αξιω¬ 
ματικών Σωμάτών και Κοινών Σωμάτων αναγράφει ως τίτλο «ΜΕ¬ 
ΤΑΛΛΙΟ ΠΟΛΥΕΤΟΥΣ ΥΠΗΡΕΣΙΑΣ ΑΞΙΩΜΑΤΙΚΩΝ ΣΩΜΑ¬ 
ΤΩΝ» ή «ΜΕΤΑΛΛΙΟ ΠΟΛΥΕΤΟΥΣ ΥΠΗΡΕΣΙΑΣ ΑΞΙΩΜΑΤΙ¬ 
ΚΩΝ ΚΟΙΝΩΝ ΣΩΜΑΤΩΝ» και φέρει ως απεικόνιση σχηματική πα¬ 
ράσταση του μεταλλίου. 

3. Το δίπλωμα της διαμνημονεύσεως Υπηρεσίας σε Επιτελείο ανα¬ 
γράφει ως τίτλο «ΔΙΑΜΝΗΜΟΝΕΥΣΗ ΥΠΗΡΕΣΙΑΣ ΣΕ ΕΠΙΤΕ¬ 
ΛΕΙΟ» και στη θέση της σχηματικής παράστασης του μεταλλίου φέρει 
απεικόνιση της ταινίας της διαμνημονεύσεως σε κυματοειδή μορφή. 

Άρθρο 5 

Το μετάλλιο της διαμνημονεύσεως Πολυετούς Υπηρεσίας Αξιωματι¬ 
κών Σωμάτων και Κοινών Σωμάτων φέρεται και σε σμικρογραφία σε 
περιπτώσεις που ορίζεται από τους κανονισμούς στολών (στολές υπ 
αριθ. 4 και 5) ενώ για τη διαμνημόνευση Υπηρεσίας σε Επιτελείο φέρε¬ 
ται η ταινία της σμικρογραφίας σε αντίστοιχες περιπτώσεις (στολή υπ’ 
αριθ. 5α). 

Άρθρο 6 

1. Προτάσεις απονομής των παραπάνω διαμνημονεύσεων γίνονται 
όπως αυτό ορίζεται στο Άρθρο 7, παρ. 1 και 2 του Π.Δ. 192/1991, 
μαζί με τις υπόλοιπες διαμνημονεύαεις. 

2. Τα οριζόμενα στα Άρθρα 8, 9, 10 και 11 του Π.Δ. 192/1991 
ισχύουν και για τις νέες διαμνημονεύαεις. 

Στον Υπουργό Εθνικής Αμύνης αναθέτουμε τη δημοσίευση και εκτέ¬ 
λεση του Διατάγματος αυτού. 

Αθήνα, 13 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΙΩΑΝΝΗΣ ΒΑΡΒΙΤΣΙΩΤΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 13 (2) 

Σύσταση ίδιου δημοτικού ιδρύματος με το όνομα 2ος Βρεφονηπιακός 
Σταθμός Αιγάλεω. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 και 174 του Π.Δ/τος 323/1989 
(Δημοτικός και Κοινοτικός Κώδικας) ΦΕΚ Α' 146/89. 

2. Τις διατάξεις του άρθρου 23 του Νόμου 1558/26.7.1985 «Κυ¬ 
βέρνηση και Κυβερνητικά Όργανα» (ΦΕΚ Α' 137/85). 

3. Τις 231/90 και 385/90 αποφάσεις του Δημοτικού Συμβουλίου 
Αιγάλεω του Νομού Αττικής. 

4. Τις 474/91 και 637/91 γνωμοδοτήσεις του Συμβουλίου της 
Επικράτειας, με πρόταση των Υπουργών Εσωτερικών και Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο μόνο 

1. Συνιστάται στο Δήμο Αιγάλεω του Νομού Αττικής ίδρυμα με το 
όνομα «2ος Βρεφονηπιακός Σταθμός Αιγάλεω». 

2. Σκοπός του ιδρύματος είναι να φιλοξενεί από εξήντα (60) νήπια 
ηλικίας από 2,5 ετών μέχρι της εγγραφής τους στο Δημοτικό Σχολείο 
και από είκοσι (20) βρέφη από ηλικίας οκτώ μηνών μέχρι 2,5 ετών, τα 
οποία θα πρέπει να είναι παιδιά εργαζομένων μητέρων, ασθενών, από¬ 
ρων και χωρισμένων γονέων καθώς και ορφανών, κατοίκων του Αιγά¬ 
λεω και σ’ αυτά θα παρέχεται στέγη, τροφή και περιποίηση με σκοπό: 

α) Την κοινωνική προσφορά προς την εργαζόμενη μητέρα και 
β) Την φροντίδα της ψυχοπνευματικής κατάστασης των βρεφών και 
νηπίων και την αγωγή της προσχολικής τους εκπαίδευσης. 

Ο σταθμός θα στεγάζεται σε ιδιόκτητο κτίριο του Δήμου Αιγάλεω 
στην περιοχή Νέων εργατικών πολυκατοικιών. 

3. Πόροι του ιδρύματος είναι: 

α) η ετήσια επιχορήγηση του Δήμου με το ποσό των 4.000.000 δρχ. 
β) οι επιχορηγήσεις του Δημοσίου, Οργανισμών και Σωματείων, 
γ) Τα έσοδα από την παροχή των υπηρεσιών του Ιδρύματος, 
δ) Οι πρόσοδοι από την περιουσία του. 

ε) Οι κάθε είδους εισφορές, δωρεές, κληρονομιές και κληροδοσίες. 

4. Διοίκηση: 

Το ίδρυμα διοικείται από εννεαμελές Διοικητικό Συμβούλιο και τρι¬ 
μελή εκτελεστική επιτροπή. 

Το Διοικητικό Συμβούλιο αποτελείται: 

α) Από τον εκάστοτε Δήμαρχο ή αντιδήμαρχο που ορίζει ο Δήμαρχος 
ως Πρόεδρο. 

β) Τρεις (3) δημοτικούς συμβούλους. 

γ) Δύο (2) δημότες που έχουν ανάλογη επαγγελματική ή κοινωνική 
δράση και ειδικές γνώσεις σχετικές με το σκοπό του Ιδρύματος, 
δ) Έναν εκπρόσωπο των εργαζομένων στο Ίδρυμα, 
ε) Έναν εκπρόσωπο των γονέων και κηδεμόνων και 
στ) Έναν νηπιαγωγό ή βρεφοκόμο που ορίζεται με πρόταση του αρ¬ 
μόδιου κατά τόπο συνδικαλιστικού φορέα και του Προϊσταμένου του 
Τμήματος Κοινωνικής Πρόνοιας της Νομαρχίας. 

Το Διοικητικό Συμβούλιο εκλέγει ένα από τα μέλη του ως Αντιπρόε¬ 
δρο. 

Η θητεία του Διοικητικού Συμβουλίου είναι διετής και η εκλογή των 
μελών του γίνεται κάθε δύο χρόνια και λήγει σε κάθε περίπτωση με την 
εγκατάσταση των νέων μελών. 

Το Ίδρυμα εκπροσωπείται στα δικαστήρια και σε κάθε αρχή από τον 
Πρόεδρο και όταν αυτός απουσιάζει από τον Αντιπρόεδρο. 

Στον Υπουργό Εσωτερικών αναθέτουμε τη δημοσίευση και εκτέλεση 
του διατάγματος αυτού. 

Αθήνα, 3 Ιανουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & 
ΕΣΩΤΕΡΙΚΩΝ ΚΟΙΝ. ΑΣΦΑΛΙΣΕΩΝ 

ΝΙΚ. ΚΛΕΙΤΟΣ Γ. ΣΟΥΡΛΑΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 14 (3) 

Σύσταση ίδιου δημοτικού ιδρύματος με το όνομα 3ος Βρεφονηπιακός 
Σταθμός Αιγάλεω. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 και 174 του Π.Δ/τος 323/1989 
(Δημοτικός και Κοινοτικός Κώδικας) ΦΕΚ Α’ 146/89. 

2. Τις διατάξεις του άρθρου 23 του Νόμου 1558/26.7.1985 «Κυ¬ 
βέρνηση και Κυβερνητικά Όργανα» (ΦΕΚ Α' 137/85). 

3. Τις 232/90 και 385/90 αποφάσεις του Δημοτικού Συμβουλίου 
Αιγάλεω του Νομού Αττικής. 

4. Τις 473/91 και 638/91 γνωμοδοτήσεις του Συμβουλίου της 
Επικράτειας, με πρόταση των Υπουργών Εσωτερικών και Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο μόνο 

1. Συνιστάται στο Δήμο Αιγάλεω του Νομού Αττικής ίδρυμα με το 
όνομα «3ος Βρεφονηπιακός Σταθμός Αιγάλεω». 

2. Σκοπός του Ιδρύματος είναι να φιλοξενεί από εξήντα (60) νήπια 
ηλικίας από 2,5 ετών μέχρι της εγγραφής τους στο Δημοτικό Σχολείο 
και από είκοσι (20) βρέφη από ηλικίας οκτώ μηνών μέχρι 2,5 ετών, τα 
οποία θα πρέπει να είναι παιδιά εργαζομένων μητέρων, ασθενών, από¬ 
ρων και χωρισμένων γονέων καθώς και ορφανών, κατοίκων του Αιγά¬ 
λεω και σ’ αυτά θα παρέχεται στέγη, τροφή και περιποίηση με σκοπό: 

α) Την κοινωνική προσφορά προς τήν εργαζόμενη μητέρα και 
β) Την φροντίδα της ψυχοπνευματικής κατάστασης των βρεφών και 
νηπίων και την αγωγή της προσχολικής τους εκπαίδευσης., 

Ο σταθμός θα στεγάζεται σε ιδιόκτητο κτίριο του Δήμου Αιγάλεω 
στην περιοχή Νταμαρακίων. 

3. Πόροι του ιδρύματος είναι: 

α) η ετήσια επιχορήγηση του Δήμου με το ποσό των 4.000.000 δρχ. 
β) οι επιχορηγήσεις του Δημοσίου, Οργανισμών και Σωματείων, 
γ) Τα έσοδα από την παροχή των υπηρεσιών του Ιδρύματος, 
δ) Οι πρόσοδοι από την περιουσία του. 

ε) Οι κάθε είδους εισφορές, δωρεές, κληρονομιές και κληροδοσίες. 

4. Διοίκηση: 

Το ίδρυμα διοικείται από εννεαμελές Διοικητικό Συμβούλιο και τρι¬ 
μελή εκτελεστική επιτροπή. 

Το Διοικητικό Συμβούλιο αποτελείται: 

α) Από τον εκάστοτε Δήμαρχο ή Αντιδήμαρχο που ορίζει ο Δήμαρχος 
ως Πρόεδρο. 

β) Τρεις (3) δημοτικούς συμβούλους. 

γ) Δύο (2) δημότες που έχουν ανάλογη επαγγελματική ή κοινωνική 
δράση και ειδικές γνώσεις σχετικές με το σκοπό του Ιδρύματος, 
δ) Έναν εκπρόσωπο των εργαζομένων στο Ίδρυμα, 
ε) Έναν εκπρόσωπο των γονέων και κηδεμόνων και 
στ) Έναν νηπιαγωγό ή βρεφοκόμο που ορίζεται με πρόταση του αρ¬ 
μόδιου κατά τόπο συνδικαλιστικού φορέα και του Προϊσταμένου του 
Τμήματος Κοινωνικής Πρόνοιας της Νομαρχίας. 

Το Διοικητικό Συμβούλιο εκλέγει ένα από τα μέλη του ως Αντιπρόε¬ 
δρο. 

Η θητεία του Διοικητικού Συμβουλίου είναι διετής και η εκλογή των 
μελών του γίνεται κάθε δύο χρόνια και λήγει σε κάθε περίπτωση με την 
εγκατάσταση των νέων μελών. 

Το Ίδρυμα εκπροσωπείται στα δικαστήρια και σε κάθε αρχή από τον 
Πρόεδρο και όταν αυτός απουσιάζει από τον Αντιπρόεδρο. 

Στον Υπουργό Εσωτερικών αναθέτουμε τη δημοσίευση και εκτέλεση 
του διατάγματος αυτού. 

Αθήνα, 3 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & 
ΕΣΩΤΕΡΙΚΩΝ ΚΟΙΝ. ΑΣΦΑΛΙΣΕΩΝ 

ΝΙΚ. ΚΛΕΙΤΟΣ Γ. ΣΟΥΡΛΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 15 (4) 

Παράταση θητείας Ερανικής Επιτροπής για ανέγερση Ηρώου της Μα- 
νιάτιασας στη θέση «ΔΙΡΟΣ» Λακωνίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 122-126 του Αστικού Κώδικα. 

β) Του Ν. 5101/31. 

γ) Του αριθ. 583/78 (ΦΕΚ 125/78 τ. Β’) Π.Δ/τος με το οποίο συ¬ 
γκροτήθηκε Ερανική Επιτροπή για την ανέγερση Ηρώου της Μανιάτισ- 
σας στη θέση «ΔΙΡΟΣ» Λακωνίας. 

δ) Των Π.Δ/των που δημοσιεύθηκαν στα ΦΕΚ 16/83 τ. Β, 
740/85 τ. Β' και 43/89 τ. Β' με τα οποία παρατάθηκε η θητεία και 
ανασυγκροτήθηκε η εν λόγω Ερανική Επιτροπή. 

2. Την από 24.10.91 αίτηση της Ερανικής Επιτροπής. 

Με απόφαση του Υπουργού Υγείας, πρόνοιας και κοινωνικών Ασφα¬ 
λίσεων, αποφασίζουμε: 

Άρθρο Μόνο 

Παρατείνουμε μέχρι 31 Δεκεμβρίου 1994 τη θητεία της Ερανικής 
Επιτροπής, που συγκροτήθηκε με το αρ. 583/78 (ΦΕΚ 125/78 τ. Β ) 
Π.Δ/γμα, όπως αυτό ισχύει σήμερα, για την ανέγερση Ηρώου της Μα- 
νιάτισσας στη θέση «ΔΙΡΟΣ» Λακωνίας. 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος Προεδρικού Διατάγ¬ 
ματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙι-ΚΟΙΝ, ΑΣΦΑΛΙΣΕΩΝ 

ΓΕΩΡΓΙΟΣ ΣΟΥΡΛΑΣ 

♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 16 (5) 

Βαθμολογική και μισθολογική εξέλιξη και ασφάλιση μετατασσομένου 
Επιστημονικού Συνεργάτη στο Πανεπιστήμιο Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 35 και 37 παρ. 2 εδάφιο β' του Ν. 
1268/1982 «Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α’ 87). 

2. Της απόφασης Υ 1540/18.9.91 «Ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλίσεων Δημήτριο 
Σιούφα» (Β’ 754). 

3. Τη 240/1991 γνωμοδότηση του Συμβουλίου της Επικράτειας με 
πρόταση των Υπουργών Προεδρίας της κυβέρνησης κάι Εθνικής παι¬ 
δείας και Θρησκευμάτων και του Υφυπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο 

1. Η Ειδική προσωρινή θέση Ειδικού Διοικητικού - Τεχνικού Προ¬ 
σωπικού (Ε.Δ.Τ.Π.), που συστήθηκε με την αριθ. Β1/538/8.10.1990 
(Β’ 653) απόφαση του Υπουργού Εθνικής Παιδείας και Θρησκευμάτων 
στο Τμήμα Χημείας της Σχολής Θετικών Επιστημών του Πανεπιστη¬ 
μίου Αθηνών, για τη μετάταξη Επιστημονικού Συνεργάτη του'αυτού 
τμήματος, κατατάσσεται στην κατηγορία ΑΤ με βαθμούς 7ο - 2ο. 

2. Η βαθμολογική κατάταξη και εξέλιξη ενεργείται, σύμφωνα με τις 
διατάξεις του Π.Δ. 484/1984 «Βαθμολογική και μισθολογική εξέλιξη 
των μελών του Ε.Δ.Τ.Π. των Α.Ε.Ι.» (Α 173). 

3. Η μισθολογική κατάταξη και εξέλιξη ενεργείται, σύμφωνα με τις 
διατάξεις του Ν. 1505/1984 «Αναδιάρθρωση μισθολογίου προσωπι¬ 
κού της Δημόσιας Διοίκησης και άλλες συναφείς διατάξεις» (Α' 194), 
όπως ισχύει κάθε φορά. Η κατάταξη στα μισθολογικά κλιμάκια της 
παρ. 5 του άρθρου 3 του Ν. 1505/1984 γίνεται με βάση το συνολικό 
χρόνο υπηρεσίας του μετατασσομένου, στην οποία προσμετράται και η 
κατά το άρθρο 16 του ίδιου νόμου προϋπηρεσία. Τυχόν προκύπτουσα 
διαφορά μεταξύ των αποδοχών, που καταβάλλονται στον υπάλληλο 

κατά την ημέρα της μετάταξης και των αποδοχών, που αντιστοιχούν 
στο μισθολογικό κλιμάκιο, στο οποίο κατατάσσεται, διατηρείται ως 
προσωπική διαφορά στο μισθολογικό κλιμάκιο κατάταξης. 

4. Ο μετατασσόμενος υπάγεται στους ασφαλιστικούς φορείς, στους 
οποίους υπάγονται και τα λοιπά μέλη Ε.Δ.Τ.Π. 

5. Τα ειδικότερα καθήκοντα καθορίζονται από το Διοικητικό Συμ¬ 
βούλιο του τμήματος. 

Στον Υπουργό Εθνικής Παιδείας και Θρησκευμάτων, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 3 Ιανουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΥΓΕΙΑΣ. ΠΡΟΝΟΙΑΣ & 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝ. ΑΣΦΑΛΙΣΕΩΝ 

ΣΩΤΗΡΙΟΣ ΚΟΥΒΕΛΑΓ ΔΗΜΗΤΡΙΟΣ ΣΙΟΥΦΑΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 17 (6) 

Ίδρυση Αστυνομικού Τμήματος Περιφέρειας Καλαμάτας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11, παρ. 1 εδάφ. α'καιβ'τουΝ. 1481/1984 «Οργα¬ 
νισμός του Υπουργείου Δημόσιας τάξης» (Α' 152), όπως αντικαταστά- 
θηκε με το άρθρο 1 του Ν. 1590/1986 (Α' 49). 

β) Του Π.Δ 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας τάξης» (Α' 51). 

2. Την υπ’ αριθ. 689/1991 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο Μόνο 

Στην Αστυνομική Διεύθυνση Μεσσηνίας συνιστάται και λειτουργεί 
Αστυνομικό Τμήμα Περιφέρειας Καλαμάτας με έδρα τον ομώνυμο 
Δήμο. 

Η τοπική αρμοδιότητα και η οργανική δύναμη αυτού καθορίζονται με 
απόφαση του Υπουργού Δημόσιας Τάξης. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 3 Ιανουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜ. ΤΑΞΗΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 
- .- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 18 (7) 

Αναγνώριση του Ελληνο-Αμερικανικού Εμπορικού Επιμελητηρίου ως 

Ελληνικού Επιμελητηρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 15 του Ν. 1746/88 «Ρύθμιση του Θεσμού των Επιμε¬ 
λητηρίων και άλλες διατάξεις», (ΦΕΚ 2/Α/1988). 

2. Την από 8.10.1991 έκθεση του Γενικού Προξενείου της Ελλάδος 
στο Σικάγο. 

3. Την αριθ. 657/1991 γνωμοδότηση του Συμβουλίου της Επικρά¬ 
τειας με πρόταση του Υπουργού Εμπορίου, αποφασίζουμε: 

Άρθρο Μόνο 

Αναγνωρίζεται το Ελληνο-Αμερικανικό Εμπορικό Επιμελητήριο με 
έδρα το Σικάγο, ως Ελληνικό Επιμελητήριο. 


Στον Υπουργό Εμπορίου αναθέτουμε την δημοσίευση και εκτέλεση 
του παρόντος Διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΟΥ 

ΑΝΔΡ. ΑΝΔΡΙΑΝΟΠΟΥΛΟΣ 

-♦ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 19 (8) 

Σύσταση Γενικών Διευθύνσεων στην υπηρεσία Πολιτικής Αεροπορίας 
(ΥΠΑ) του Υπουργείου Μεταφορών και Επικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 78 παράγρ. 1, 4 και 5 του Ν. 1892/1990 εκσυγχρο¬ 
νισμό και την ανάπτυξη και άλλες διατάξεις» (ΦΕΚ 101Α). 

β) Του Ν.Δ. 714/70 «περί ιδρύσεως Διευθύνσεως Εναερίων Μετα¬ 
φορών κ.λ.π.» (ΦΕΚ 238/Α) όπως τροποποιήθηκε με το Ν. 340/83 
(ΦΕΚ 35/Α). 

γ) Του Π.Δ. 56/89 (φεκ 28/Α) «Οργανισμός της Υπηρεσίας Πολιτι¬ 
κής Αεροπορίας (ΥΠΑ) του Υπουργείου Μεταφορών και Επικοινω¬ 
νιών». 

2. Την με αριθμ. 741/1991 γνωμοδότηση του Συμβουλίου Επικρά¬ 
τειας, με πρόταση των Υπουργών Προεδρίας της Κυβερνήσεως και Με¬ 
ταφορών Επικοινωνιών, αποφασίζουμε: 

Άρθο μόνο 

Σύσταση Γενικών Διευθύνσεων 

1. Στην ΥΠΑ συνιστώται οι κάτωθι Γενικές Διευθύνσεις: 

Α. Γ ενική Διεύθυνση Αερομεταφορών, που συγκροτείται από τις κα¬ 
τωτέρω Διευθύνσεις, Ειδική Υπηρεσία και Τμήμα: 
α) Διεύθυνση Αεροπορικής Εκμετάλλευσης 
β) Διεύθυνση Πτητικών Προτύπων 
γ) Διεύθυνση Αερολιμένων 
δ) Διεύθυνση Τεχνικών Υπηρεσιών 
ε) Διεύθυνση Ηλεκτρομηχανολογικών Εγκαταστάσεων 
στ) Μονάδα Ελέγχου Τεχνικής Εκμετάλλευσης (ΜΕΤΕ) 
ζ) Τμήμα Προστασίας Περιβάλλοντος 

Β. Γενική Διεύθυνση Αεροναυτιλίας, που συγκροτείται από τις κατω¬ 
τέρω Διευθύνσεις και Ειδικές Υπηρεσίας: 
α) Διεύθυνση Εναέριας Κυκλοφορίας 
β) Διεύθυνση Τηλεπικοινωνιών 
γ) Διεύθυνση Ηλεκτρονικών 
δ) Μονάδα Πτητικών Μέσων (ΜΠΜ) 

ε) Κέντρο Ηλεκτρονικών Εγκαταστάσεων και Εφαρμογών (ΚΗΕΕ). 
Γ. Γενική Διεύθυνση Διοικητικής Υποστήριξης, που συγκροτείται 
από τις κατωτέρω Διευθύνσεις και Ειδικές Υπηρεσίες, 
α) Διεύθυνση Διοικητικού 
β) Διεύθυνση Οργάνωσης και Ανάπτυξης 
γ) Διεύθυνση Οικονομικού και Εφοδιασμού 
δ) Διεύθυνση ΠΣΕΑ 

ε) Σχολή Πολιτικής Αεροπορίας (ΣΠΟΑ) ' 
στ) Λογιστικό και Εφοδιαστικό Κέντρο (ΛΕΚ). 

2. Στις Γενικές Διευθύνσεις της παραγράφου 1 του άρθρου αυτού 
προΐστανται ως Γενικοί Διευθυντές, υπάλληλοι της ΥΠΑ ως εξής: 

α) Της Γενικής Διεύθυνσης Αερομεταφορών, υπάλληλος εκ των κλά¬ 
δων ΠΕΙ Αερολιμενικών ή ΠΕ5 Οικονομικών ή ΠΕ6 Μηχανικών Αε¬ 
ροναυπηγών μέχρι και ΠΕ10 Αγρονόμων Τοπογράφων Μηχανι¬ 
κών. 

β) Της Γ ενικής Διεύθυνσης Αεροναυτιλίας, υπάλληλος εκ των κλά¬ 
δων ΠΕ2 Ελεγκτών Εναέριας Κυκλοφορίας ή ΠΕ3 Τηλεπικοινωνια¬ 
κών ή ΠΕ4 Ηλεκτρονικών. 

γ) Της Γενικής Διεύθυνσης Διοικητικής Υποστήριξης υπάλληλος εκ 
των κλάδων ΠΕΙ Αερολιμενικών μέχρι και ΠΕ5 Οικονομικών εφόσον 
έχουν πτυχίο Νομικών ή Οικονομικών ή Πολιτικών Επιστημών. 

3. Οι ανωτέρω Γενικές Διευθύνσεις συντονίζουν την δράση των επί 
μέρους υπηρεσιακών μονάδων από τος οποίες συγκροτούνται, με σκοπό 
την ευρυθμότερη και αποτελεσματικότερη λειτουργία τους. 

Στον Υπουργό Μεταφορών και Επικοινωνιών αναθέτουμες την δη¬ 
μοσίευση και εκτέλεση του παρόντος Διατάγματος. 

Αθήνα, 13 Ιανουάριου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΟΣ ΜΕΤΑΦΟΡΩΝ & ΕΠΙΚ/ΝΙΩΝ 

ΣΩΤΗΡΙΟΣ ΚΟΥΒΕΛΑΣ ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Α ΠΟΦΑΣΕΙ Σ 

( 9 ) 

Πράξη Διοικητική αριθμ. 2012/2.1.92 
(Άρθρο 1 του Ν. 1266/82) 

Επιτόκια καταθέσεων όψεως μετατρέψιμων δραχμών. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την παράγραφο 1 της ΠΔ/ΤΕ 1521/24.4.89 με την οποία κα¬ 
θορίσθηκε ότι δεν λογίζονται τόκοι επί των καταθέσεων όψεως μετατρέ¬ 
ψιμων δραχμών. 

γ) Την ΠΔ/ΤΕ 1553/5.6.89 με την οποία επετράπη η καταβολή 
τόκων επί των πιστωτικών υπολοίπων των λογαριασμών καταθέσεων 
όψεως σε δραχμές. 

δ) Τις τρέχουσες συνθήκες στις αγορές, δραχμών και συναλλάγμα¬ 
τος, αποφάσισε: 

Να καταργήσει την παράγραφο 1 της ΠΔ/ΤΕ 1521/24.4.89 και να 
καθορίσει τα ακόλουθα: 

Επιτρέπεται η καταβολή τόκων επί των πιστωτικών υπολοίπων κα¬ 
ταθέσεων όψεως μετατρέψιμων δραχμών, περιλαμβανομένων και των 
καταθέσεων τραπεζικών ιδρυμάτων, με ελεύθερα διαπραγματεύσιμο 
επιτόκιο. 

Κατά τα λοιπά οι διατάξεις της ΠΔ/ΤΕ 1521/24.4.89 παραμένουν 
αμετάβλητες. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 

ΔΗΜ. ΧΑΛΙΚΙΑΣ 

- 4 - 


επί των υπολοίπων των ανωτέρω συμφωνιών (Κεροδ). 
του μηνός Ιανουάριου 1992. 

Η πράξη αυτή να δημοσιευθεί στην Εφημερίδα της Κυβερνήσεως. 
Ο Διοικητής 
ΔΗΜ. ΧΑΛΙΚΙΑΣ 
-♦- 

( 11 ) 

Πράξη Διοικητική αριθμ. 2015/10.1.92 
(Άρθρο 1 του Ν. 1266/82) 

Επενδύσεις των εμπορικών τραπεζών σε ομόλογα τριετούς διάρκειας 
που εξέδοσε το Δημόσιο σε δραχμές την 30.9.1991. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τις ΠΔ/ΤΕ 1980/25.9.91, 1981/27.9.91 ΚΑΙ 2014/ 
7.1.92. 

γ) Την επιδίωξη της απελευθέρωσης των τραπεζικών συναλλαγών 
και ανάπτυξης των χρηματοπιστωτικών αγορών, αποφάσισε τα ακό¬ 
λουθα: 

1. Οι επενδύσεις που πραγματοποίσαν οι εμπορικές τράπεζες, σύμ¬ 
φωνα με την ΠΔ/ΤΕ 1980/25.9.91, σε ομόλογα του Ελληνικού Δη¬ 
μοσίου σε δραχμές τριετούς διάρκειας, εκδόσεως 30 Σεπτεμβρίου 
1991, παύουν να είνα υποχρεωτικές, τα δε ομόλογα είναι ελεύθερα δια¬ 
πραγματεύσιμα. 

2. Διευκρινίζεται ότι οι υπαχρεωτικές τοποθετήσεις των εμπορικών 
τραπεζών σε έντοκα γραμμάτια του Ελληνικού Δημοσίου, ολομογίες 
κρατικών δανείων οικονομικής αναπτύξεως και δανείων δήμοσίεων επι¬ 
χειρήσεων μειώνοται κατά τα ποσά των τοποθετήσεων των τραπεζών 
στα ομόλογα του Δημοσίου που αναφέρονται στην προηγούμενη παρά¬ 
γραφο, καθώς και στα ομόλογα που εκδόθηκαν ή θα εκδοθούν με βάση 
την ΠΔ/ΤΕ 1981/91. Προϋπόθεση για την πιο πάνω μείωση είναι ότι 
οι εν λόγω τοποθετήσεις των τραπεζών αφορούν νεοεκδιδόμενα ομό¬ 
λογα κατά τον χρόνο πραγματοποίησής τους. 

3. Καταργούνται οι ΠΔ/ΤΕ 1980/25.9.91 και 2014/7.1.92. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Διοικητής 
ΔΗΜ. ΧΑΛΙΚΙΑΣ 

-♦- 

(12) 

Υποβολή από τις Τράπεζες εξαμηνιαίων ονομαστικών καταστάσεων 
οφειλετών. 

(Συνεδρίαση 485/7.10.91) 


( 10 ) 

Πράξη Διοικητική αριθμ. 2013/3.1.92 
(Άρθρο 1 του Ν. 1266/82) 

Συνυπολογισμός των υποχρεώσεων από πωλήσεις χρεωγράφων με 
συμφωνία επαναγοράς (Κερο) στη βάση υπολογισμού της υποχρέω¬ 
σης των τραπεζών για κατάθεση στην Τράπεζα της Ελλάδος. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα ασκήσεως 
της νομισματικής, πιστωτικής και συναλλαγματικής πολιτικής και άλ¬ 
λες διατάξεις». 

β) Τις ΠΔ/ΤΕ 1959/25.7.91, όπως ισχύει και 1953/25.6.91. 

γ) Τις τρέχουσες νομισματοπιστωτικές συνθήκες, αποφάσισε: 

Να συμπληρώσει την παράγραφο 3 της ΠΔ/ΤΕ 1959/25.7.91 και 
να καθορίσει ότι οι τράπεζες που υπόκεινται στην υποχρέωση για κατά¬ 
θεση ποσοστού ων ιδιωτικών καταθέσεών τους στην Τράπεζα της Ελλά¬ 
δος, θα συμπεριλαμβάνουν στη βάση υπολογισμού για την πραγματο¬ 
ποίηση της σχετικής δέσμευσης (9% ή 5,5%) και τα μέσα μηνιαία υπό¬ 
λοιπα των υποχρεώσεών τους από πώληση χρεωγράφν σε ιδιώτες με ^ 
συμφωνία επαναγοράς (Κερο). 

Οι διατάξεις της παρούσας Πράξης θα εφαρμοσθούν για πρώτη φορά 


ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ 

ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) Τις διατάξεις που ισχύουν για την υποβολή από τις τράπεζες ονο¬ 
μαστικών καταστάσεων οφειλετών. 

β) Τη σημαντική αύξηση τόσο του αριθμού των παραπάνω οφειλετών 
όσο και του ποσού της συνολικής τους οφειλής προς τις Τράπεζες και 
γ) Την ανάγκη προσαρμογής των υποβαλλομένων μέχρι σήμερα κα- 
τασάσεων προς τα ισχύοντα στην Κοινότητα, αποφάσισε τα ακόλουθα: 

Οι εμπορικές τράπεζες και οι λοιποί πιστωτικοί οργανισμοί υποχρε- 
ούνται να αναγγέλουν εγγράφως στην Τράπεζα της Ελλάδος, εντός ει- 
κοσαημέρου από τη λήξη κάθε ημερολογιακού εξαμήνου, την υφιστα- 
μένη στο τέλος του εξαμήνου συνολική οφειλή κάθε επιχείρησης, εφόσον 
αυτή ανέρχεται κατά Τράπεζα, για τις πάσης φύσεως χορηγήσεις και 
τις εν ισχύι εκδοθείσες εγγυητικές επιστολές προς την ίδια επωνυμία, σε 
δραχμές 100.000.000 (εκατό εκατομμύρια) και άνω. 

Τυχόν μεταγενέστερη μείωση της οφειλής κάτω από το προαναφερό- 
μενο όριο δεν συνεπάγεται τη διακοπή της αναγγελίας του υπολοίπου, 
εκτός έαν αυτή κατέλθει κάτω του ποσού των δρχ. 10.000.000 (δέκα 
εκατομμυρίων), οπότε και διαγράφεται η επιχείρηση από το σχετικό πί¬ 
νακα. 

2. Η αναγγελία θα γίνεται με ονομαστικές καταστάσεις, (σύμφωνα 
με το συνημμένο υπόδειγμα Α), που θα αποστέλλονται από το κεντρικό 


50 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


και τα υποκαταστήματα κάθε Τράπεζας απευθείας στην Τράπεζα της 
Ελλάδος (Τμήμα Σχέσεων με τις Τράπεζες). Στην κατάσταση αυτή θα 
περιλαμβάνεται ■ το σύνολο των οφειλών σε δραχμές και συνάλλαγμα 
κάθε επιχείρησης. Η αποτίμηση των οφειλών σε συνάλλαγμα θα γίνεται 
με την τιμή ΕΙΧΙΝΟ της τελευταίας εργάσιμης ημέρας στην οποία ανα- 
φέρονται τα στοιχεία. Ειδικώτερες οδηγίες για την συμπλήρωση της κα- 
ταστάσεως (υπόδειγμα Α’) παρέχονται στο συνημμένο προσάρτημα. 
Προκειμένου περί επιχειρήσεων χρηματοδοτουμένων από περισσότερα 
του ενός υποκαταστήματα της ίδιας Τράπεζας, η δανειακή επιβάρυνση 
κάθε επωνυμίας θα αναγγέλεται στην Τράπεζα της Ελλάδος από κα¬ 
θένα υποκατάστημα, έστω και αν το υπόλοιπο της χρηματοδότησης που 
το αφορά υπολείπεται του τιθεμένου ως άνω ορίου. 

3. Για την ταχύτερη διαδικασία συμπλήρωσης, διαβίβασης, ελέγχου 
και επεξεργασίας των παρεχομένων από τις εν λόγω καταστάσεις στοι¬ 
χείων και τον περιορισμό των λαθών, οι παραπάνω καταστάσεις θα δια¬ 
βιβάζονται εις τριπλούν συμπληρωμένες κατά τις τρεις πρώτες στήλες 
με βάση τα στοιχεία του προηγουμένου εξαμήνου, από το Μηχανογρα¬ 
φικό κέντρο της Τράπεζας της Ελλάδος, μέσω του Τμήματος Σχέσεων 
με τις Τράπεζες απευθείας στα Κεντρικά Καταστήματα και τα Υποκα¬ 
ταστήματα των Τραπεζών. 

4. Οι Τράπεζες υποχρεούνται να: 

α) ελέγχουν τη ορθότητα των προεκτυπωμένων επωνυμιών στις απο- 
στελλόμενες καταστάσεις. Σε περίπτωση μεταβολής κάποιου στοιχείου 
(αλλαγή ή τροποποίηση επωνυμία, διεύθυνσης, νομικής μορφής κλπ) θα 
γίνονται οι αναγκαίες τροποποιήσεις με σκοπό την ανάλογη ενημέρωση 
του τηρουμένου στην Τράπεζα της Ελλάδος μητρώου επωνυμιών. 

β) διαγράφουν τις επωνυμίες των οποίων το συνολικό υπόλοιπο οφει¬ 
λής από χρηματοδοτήσεις και εγγυητικές επιστολές κατήλθε κάτω του 
ορίου των δρχ. 10.000.000 δρχ. 

γ) προσθέτουν τις νέες επωνυμίες στο τέλος των καταστάσεων και συ¬ 
μπληρώνουν απαραίτητα για κάθε νέα επωνυμία πληροφοριακό δελτίο, 
σύμφωνα με το συνημμένο υπόδειγμα, το οποίο θα διαβιβάζεται μαζί με 
τις καταστάσεις στην Τράπεζα της Ελλάδος, προκειμένου βάσει αυτού 
να προσδιορισθεί ο κωδικός αριθμός της νέας επωνυμίας και να ενημε¬ 
ρωθεί το σχετικό μητρώο επωνυμιών. 

δ) συμπληρώνουν τις στήλες 4-13 κάθε επωνυμίας και διαβιβάζουν 
τις σχετικές καταστάσεις εις απλούν μέσα στην προαναφερόμενη στην 
παράγραφο 1 προθεσμία, με επείγον έγγραφό τους απευθείας στην Τρά¬ 
πεζα της Ελλάδος (Τμήμα Σχέσεων με τις Τράπεζες). Το δεύτερο αντί¬ 
τυπο θα διαβιβάζεται στο Κεντρικό Κατάστημα κάθε Τράπεζας και το 
τρίτο θα τηρείται στο αρχείο του καταστήματος. 

5. Καταργούνται οι διατάξεις προηγουμένων αποφάσεων της Νομι¬ 
σματικής Επιτροπής και της Τράπεζας της Ελλάδος που είναι αντίθετες 
με την παρούσα απόφαση. 

6. Η ισχύς της παρούσας απόφασης αρχίζει από 30 Ιουνίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Τα μέλη Η Γραμματέας 

Ακριβές αντίγραφο 
Αθήνα, 8 Ιανουάριου 1992 
Η Γραμματέας 
Μ. ΚΑΡΑΜΠΕΛΑ 

ΠΡΟΣΑΡΤΗΜΑ 
(Απόφ. ΕΝΠΘ 485/7.10.91) 

ΟΔΗΓΙΕΣ ΣΥΜΠΛΗΡΩΣΕΩΣ ΚΑΤΑΣΤΑΣΕΩΝ 

Για την συμπλήρωση του νέου εντύπου της καταστάσεως (υποδ. Α) πα¬ 
ρέχονται οι παρακάτω συμπληρωματικές οδηγίες και διευκρινίσεις: 


1. Στήλη (1): αναγράφονται ο κωδικός αριθμός μητρώου των επιχει¬ 
ρήσεων που παρέχεται από την αρμόδια υπηρεσία της Τράπεζας της Ελ¬ 
λάδος. Τα τρία πρώτα ψηφία των αριθμών αυτών αναφέρονται στο αντι¬ 
κείμενο δραστηριότητας κάθε επιχείρησης, με βάση την κατάταξη δρα¬ 
στηριότητας (κατά το δεκαδικό σύστημα) από την Εθνική Στατιστική 
Υπηρεσία. 

2. Στήλη (2): αναγράφεται ο αριθμός φορολογικού μητρώου (ΑΦΜ) 
του οφειλέτη της Τράπεζας από το αποστέλλον υποκατάστημα, που 
κατά την πρώτη υποβολή της νέας κατάστασης θα συμπληρωθεί για 
όλους τους οφειλέτες, ενώ στη συνέχεια μόνο για εκείνους που εντάσσο¬ 
νται στην κατάσταση για πρώτη φορά. 

3. Στήλη (3): αναγράφονται η απωνυμία, η δραστηριότητα και η 
πλήρης διεύθυνση των εντασσομένων στην κατάσταση επωνυμιών, ανε¬ 
ξάρτητα από νομική μορφή (ατομικές, προσωπικές ή κεφαλαιουχικές 
εταιρείες του ιδιωτικού τομέα, νομικά πρόσωπα δημοσίου δικαίου, δη¬ 
μόσιες επιχειρήσεις, οργανισμοί (Ο.Τ.Α. κλπ.). 

Η επωνυμία της επιχείρησης πρέπει να είναι πλήρης και ακριβής, πε- 
ριλαμβάνουσα στην περίπτωση της ατομικής επιχείρησης το επίθετο, το 
όνομα και το πατρώνυμο του επιχειρηματία και στην περίπτωση συλλο¬ 
γικής επιχείρησης τα πλήρη στοιχεία αυτής, όπως αυτά εμφανίζονται 
στο Καταστατικό της που δημοσιεύεται στο αρμόδιο Πρωτοδικείο (περί¬ 
πτωση Ο.Ε.) ή στο σχετικό ΦΕΚ. 

4. Στήλη (4): αναγράφεται το σύνολο των χορηγήσεων σε δραχμές 
και συνάλλαγμα (αποτιμημένο σε δρχ. με τιμή ΓΊΧΙΝΟ της ημέρας που 
αναφέρονται τα στοιχεία) περιλαμβανομένων και των οφειλών σε καθυ¬ 
στέρηση. Δεν περιλαμβάνονται τα δάνεια μεταξύ Τραπεζών καθώς και 
δάνεια προς επιχειρήσεις με αποκλειστική δραστηριότητα στην αλλο¬ 
δαπή. 

5. Στήλη (5): αναγράφεται το σύνολο των υφισταμένων εν ενεργεία 
εγγυητικών επιστολών σε δραχμές και συνάλλαγμα στο τέλος του υπό 
κρίσιν εξαμήνου. 

6. Στήλη (5): παραμένει κενή (προορίζεται για μελλοντική χρήση). 

7. Στήλη (7): αναγράφεται το σύνολο των χορηγήσεων και εγγυητι¬ 
κών επιστολών (στήλες 4 και 5) που καλύπτεται με εγγύηση το Ελληνι¬ 
κού Δημοσίου ή κεντρικών κυβερνήσεων ή κεντρικών Τραπεζών άλλων 
κρατών - μελών του Ο.Ο.Σ.Α. ή των Ευρωπαϊκών Κοινοτήτων. 

8. Σήλη (8): αναγράφεται το σύνολο των χορηγήσεων και εγγυητι¬ 
κών επιστολών που καλύπτεται με δεσμευμένες καταθέσεις ή πιστοποι¬ 
ητικά καταθέσεων του πελάτη εκδόσεως της ίδιας της Τράπεζας 

9. Στήλη (9): αναγράφεται το σύνολο των χορηγήσεων και εγγυητι¬ 
κών επιστολών που καλύπτεται με κατάθεση χρεογράφων (ομόλογα, 
ομολογίες, έντοκα γραμμάτια κλπ) του Δημοσίου και της Τράπεζας της 
Ελλάδος, καθώς και με τίτλους εκδόσεως άλλων κεντρικών κυβερνή¬ 
σεων ή κεντρικών Τραπεζών κρατών - μελών του Ο.Ο.Σ.Α. ή Ευρωπαϊ¬ 
κών Κοινοτήτων. 

10. Στήλη (10): παραμένει κενή (προορίζεται για μελλοντική χρήση) 
11-13. Στήλες 11,12 και 13 αναφέρονται στις χορηγήσεις σε κα¬ 
θυστέρηση άνω του εξαμήνου και χαρακτηρίζονται ως ακολούθως: 

α) Για τις χορηγήσεις με την μορφή του ανοικτού - τρεχούμενου λο¬ 
γαριασμού οι χορηγήσεις ή τα μέρη τους για τα οποία έχουν παρέλθει 
τουλάχιστον (6) μήνες από την ημερομηνία συμβατικής πληρωμής των 
τόκων τους. 

β) Για τα μεσομακροπρόθεσμα δάνεια το σύνολο ή τα μέρη αυτών για 
τα οποία καθυστερεί τουλάχιστον (6) μήνες ή πληρωμή των τόκων ή 
των δόσεων. 

Για τα τοκοχρεωλυτικά δάνεια το σύνολο ή τα μέρη αυτών για τα 
οποία καθυστερεί τουλάχιστον (6) μήνες η πληρωμή των τοκοχρεολυ¬ 
σίων. Εξυπακούεται ότι το σύνολο των καθυστερήσεων (στήλη 13) δεν 
μπορεί να υπερβαίνει το σύνολο των χορηγήσεων (στήλη 4). 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ 

αργότερο μέσα στο α' 20ήμερο για μελλοντική χρηση. 1 ια. την . 

από το τέλος κάθε εξαμήνου συμπλήρωση των υπολοίπων στηλών ΕΞΟΥΣΙΟΔΟΤΗΜΕΝΕΣ ΥΠΟΓΡΑΦΕΣ 

βλ. σχετικές οδηγίες όπισθεν, 

ΥΠΟΓΡΑΦΕΣ . 































ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΠΡΩΤΟ! 



ΥΠΟΔΕΙΓΜΑ 

ΠΛΗΡΟΦΟΡΙΑΚΟ ΔΕΛΤΙΟ ΠΙΣΤΟΥΧΟΥ ΜΑΣ 


1. ΕΠΩΝΥΜΙΑ (1) 

2. ΑΡΙΘΜΟΣ ΦΟΡΟΛΟΓΙΚΟΥ ΜΗΤΡΩΟΥ (ΑΦΜ): 

3. ΕΔΡΑ ΕΠΙΧΕΙΡΗΣΗΣΗ (2) 
α) Πόλη και ΤΑΧ. ΚΩΔ.: 
β) Οδός και αριθμός · 

γ) Αριθ. τηλεφώνου 


4. ΤΟΠΟΣ ΕΓΚΑΤΑΣΤΑΣΗΣ (3 


α) Πόλη και ΤΑΧ. ΚΩΔ.: 
Ρ) Οδός και αριθμός 
γ) Αριθ. τηλεφώνου 


ΟΔΗΓΙΕΣ ΣΥΜΠΛΗΡΩΣΗΣ 

(1) Η επωνυμία της επιχείρησης πρέπει να είναι πλήρης και ακριβής 
και να περιλαμβάνει σε περίπτωση ατομικής επιχείρησης, το ονο¬ 
ματεπώνυμο και το πατρώνυμο του επιχειρηματία, στην περί¬ 
πτωση δε της συλλογικής επιχείρησής, τα πλήρη στοιχεία αυτής, 
όπως εμφανίζονται στο τελευταίο καταστατικό της επιχείρησης, το 
οποίο δημοσιεύεται στο αρμόδιο Πρωτοδικείο (περίπτωση Ομόρ- 
ρυθμων Εταιριών) ή στο σχετικό φύλλο της Εφημερίδας της Κυβερ- 
νήσεως. 

(2) Να αναγράφεται η πλήρης διεύθυνση των Οικονομικών Υπηρεσιών 
της επιχείρησης καθώς και ο Ταχυδρομικός Κώδικας της περιο- 

χήί· 

(3) Σε περίπτωση που υπάρχουν περισσότερα του ενός εργοστάσια της 
ίδιας επιχείρησης, πρέπει να αναφέρονται οι διευθύνσεις εγκατά¬ 
στασης για το καθένα. 

(4) Να αναγράφεται το ακριβές αντικείμενο της κύριας δραστηριότη¬ 
τας της επιχείρησης αναλυτικά (π.χ. υφαντήριο βαμβακερών υφα¬ 
σμάτων) και το ποσοστό της (%) στη συνολική δραστηριότητα π.χ. 

75%. 

(5) Να αναγράφεται το ακριβές αντικείμενο της τυχόν δευτερεύουσας 
δραστηριότητας (π.χ. παραγωγή νημάτων από βαμβάκι) και το 
ποσοστό της (%) στη συνολική δραστηριότητα π.χ. 25%. 


5. ΑΝΤΙΚΕΙΜΕΝΟ ΔΡΑΣΤΗΡΙΟΤΗΤΑΣ 

α) Κύρια δραστηριότητα (4) . 

β) Ποσοστό κύριας δραστηριότητας:.% 

γ) Δευτερεύουσα δραστηριότητα (5) . 

δ) Ποσοστό δευτερεύουσας δραστηριότητας:.% 

ΤΡΑΠΕΖΑ: 

(εξουσιοδοτημένες υπογραφές) 

Οδηγίες για τη συμπλήρωση πίσω: 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













